Den kradsende økonomiske krise i det sydlige Europa, ulovlig brug af udenlandske spillere eller en international konflikt kan sende Danmark til en af de store slutrunder i fodbold på afbud, akkurat som det var tilfældet i 1992 med en eventyrlig afslutning.

Det Europæiske Fodboldforbund (Uefa) har i hvert fald bedt det danske landshold om at holde sig i beredskab til at deltage i sommerens VM-slutrunde i Brasilien.

»Ja, vi har fået en henvendelse fra Uefa«, bekræfter assisterende landstræner Peter Bonde.